Държавен вестник, бр. 22, 2024 г., стр. 37

БРОЙ  22	
Д Ъ Р Ж А В Е Н  В Е С Т Н И К 	
СТР.  37  
КОМИСИЯ  
ЗА ФИНАНСОВ НАДЗОР
Наредба за изменение и допълнение на На-
редба № 58 от 28.02.2018 г. за изискванията 
за защита на финансовите инструменти и 
паричните средства на клиенти, за управ- 
ление на продукти и за предоставяне или 
получаване на възнаграждения, комисиони, 
други парични или непарични облаги (обн., 
ДВ, бр. 22 от 2018 г.; изм. и доп., бр. 21 от 
2020 г., бр. 49 от 2022 г. и бр. 67 от 2023 г.)
§ 1. В чл. 2, ал. 2 накрая се добавя „и 
когато продават (предлагат) структурирани 
депозити или съветват клиенти във връзка 
със структурирани депозити“.
§ 2. В чл. 13а се правят следните измене-
ния и допълнения:
1. Досегашният текст става ал. 1 и се 
изменя така:
„(1) Инвестиционният посредник, който 
създава финансови инструменти, определя 
целевия пазар въз основа на количествени 
и качествени критерии за преглед на проду-
ктите, свързани със:
1. характеристиките на продуктите;
2. пазарните условия;
3. обстоятелства, свързани с разпростра-
нението на продуктите.“
2. Създава се ал. 2:
„(2) Определянето на целевия пазар по 
ал. 1 се документира писмено.“
§ 3. В чл. 13б се създава ал. 9:
„(9) Инвестиционният посредник описва 
подробно в документа по чл. 13а, ал. 2 всяка 
категория по ал. 1, като взема предвид, че 
категориите в тяхната съвкупност доприна-
сят за определяне на целевия пазар на даден 
продукт.“ 
§ 4. В чл. 13в се създава ал. 4:
„(4) Инвестиционният посредник посочва 
всички цели, свързани с устойчивостта, с 
които продуктът е съвместим в рамките на 
категорията по чл. 13б, ал. 1, т. 5.“
§ 5. В чл. 13д се създава ал. 3:
„(3) Инвестиционният посредник, с цел 
определяне нивото на детайлност на целе-
вия пазар, определя и степенува нивото на 
сложност на създадените от него финансови 
инструменти при спазване на чл. 79, ал. 5, 
т. 1 от ЗПФИ.“
§ 6. Създава се чл. 13е:
„Чл. 13е. (1) Инвестиционният посредник, 
който създава финансов инструмент, може при 
определяне на целевия пазар да използва общ 
подход за продукти, които имат достатъчно 
сравними характеристики (подход на групи-
ране). Инвестиционният посредник осигурява, 
че само продукти с достатъчно съпоставими 
характеристики и характеристики на риска 
се групират заедно.
(2) Инвестиционният посредник взема 
предвид степента на сложност на продуктите 
по ал. 1 в процеса на групирането. Когато за 
даден сложен продукт подходът на групиране 
не е подходящ, инвестиционният посредник 
определя целевия пазар на ниво отделен 
продукт. 
(3) Инвестиционният посредник прилага 
ясни критерии за използвания подход на 
групиране на продуктите по ал. 1 с цел осъ-
ществяване на проверка дали продуктите, 
по отношение на които се прилага подходът 
на групиране, принадлежат към определена 
група.
(4) Целевият пазар трябва да бъде иден-
тифициран с достатъчно ниво на детайлност 
във всички случаи, включително когато се 
използва подход на групиране.“
§ 7. В чл. 22а, ал. 2 се създава изречение 
второ: „Инвестиционният посредник може 
да извършва продажби извън положителния 
целеви пазар на продукта и във връзка със 
свързаните с устойчивостта цели на продукта, 
при условие че подходът е в съответствие с 
подхода, очертан в Насоките относно опре-
делени аспекти на изискванията на MiFID за 
годност (ESMA35-43-3172).“
§ 8. В чл. 22з се правят следните измене-
ния и допълнения:
1. Досегашният текст става ал. 1.
2. Създава се ал. 2:
„(2) За целите на ал. 1 инвестиционният 
посредник се придържа към категориите по 
чл. 13б, ал. 1, т. 1 и 2 на целевия пазар на 
продукта. При предоставянето на услугите по 
чл. 6, ал. 2, т. 4 от ЗПФИ нивото на знания 
и опит на клиентите на целевия пазар се 
съобразява с подхода, определен в Насоките 
относно определени аспекти на изисквани-
ята на MiFID за годност (ESMA35-43-3172), 
с цел гарантирането на достатъчно ниво на 
детайлност на целевия пазар.“
§ 9. В чл. 25 се правят следните допълнения:
1. В ал. 2 се създават изречения второ и 
трето: „За целите на ал. 1 инвестиционният 
посредник определя необходимата инфор-
мация за изготвянето на заключения дали 
финансовият инструмент се разпространява 
на определения целеви пазар. При извърш-
ване на анализа по ал. 1 инвестиционният 
посредник може да събере и допълнителна 
информация за своите клиенти.“
2. Създава се ал. 4:
„(4) Ако при извършване на прегледа по 
ал. 1 инвестиционният посредник установи, 
че даден финансов инструмент е разпростра-
няван извън целевия пазар, той преразглежда 
стратегията си за разпространение на този 
финансов инструмент.“